Sant Pau de Montmany, l'església tancada | ELS CINGLES DE BERTÍ\nA començaments del segle XV ja hi ha documentació que parla del culte litúrgic a la Mare de Déu de Puiggraciós, que a finals del segle XVI ja es va passar al retaule de l'Altar Major.\nEl temple que ha arribat als nostres dies va ser construït entre els anys 1600 i 1606 en estil gòtic tardà. Té planta de creu llatina d'una sola nau, coberta amb volta de canó, amb absis poligonal, que junt amb les dues capelles del creuer estan cobertes amb voltes de nervis. Mesura 11'28 metres de llarg per 5'10 d'amplada, mentre que els braços laterals ténen una longitud de 3'20 metres i una amplada de 3. L'alçada aproximada de la nau és de 6'5 metres. Els arcs i les pilastres de les capelles laterals, així com els marc de la portalada, que és coronada per un frontó amb tríglifs i mètopes, són de pedra picada.\nA l'any 1910 fou definitivament abandonada al traslladar-se el culte al Santuari de Puiggraciós. Actualment es troba en estat ruinós, amenaçant l'esfondrament, amb la porta d'accés tapiada i amb una esfereïdora esquerda que parteix la façana en dues parts.\nEs troba al bell mig dels Sots Feréstecs, lloc que ha pres el nom de la novel·la modernista homònima, publicada l'any 1901, que Raimon Casellas va ubicar en aquests paratges i a on ja fa referència a l'estat de conservació de l'església tot describint-la, en el capítol titulat L'església tancada com "rònega i fosca, tan plena d'esquerdes que la humitat se ficava per tot arreu, i tan romàtiga que els vestits de les imatges se desfeien consumits i els sants se florien dintre els ninxos dels altars". La rectoria tampoc quedava massa millor, ja que la descriu com "aquella rectoriota mig enrunada, amb uns trespols ronyosos que els queien a trossos pel damunt".\nMés imatges de Sant Pau de Montmany a continuació:\nPublicat per Jesús Cano Sánchez a 6/01/2009


Daema aventura - Manual Monitors. Activitats nens. Jocs d'aigua\nManual Monitors. Activitats nens. Jocs d'aigua\nLa majoria del material està en una caixa a la sala monitors. És important, saber que en el bunker dels reptes hi ha una mànega, que tant serveix per netejar les boles del Big Ball com per utilitzar-la per jocs d'aigua, com per exemple en el plàstic lliscant.\nHi ha un punt d'aigua per connnectar la mànega entre els xiprés i el Big Ball. Els dipòsits d'aigua estan a sobre la taula de ping pong.\nPer omplir els globus d'aigua sempre es farà en les fonts del camp de futbol, mai a les de davant de la cuina.\nSi s'acaba algun material o es trenca és important informar-ho.\n- Guerra de bombardesà amb paper i farina es faran les bombardes. En el camp de Paintball, dividirem el grup en dos equips. Cada equip començarà des d’una base i disposarà de x bombardes. Es tracta que a la senyal del monitor es faci la guerra, es poden posar objectius si es vol.\n- Guerra de xeringuesà utilitzant l’aigua del riu es farà una guerra de xeringues. No hi haurà eliminats, només xops i menys xops.\nVariant:Es faran dos equips. Cada equip es diferenciarà per colors, que anteriorment s’hauran pintat la panxa i esquena amb pintura. L’objectiu és esborrar la pintura dels de l’equip contrari.\n- Guerra de galledesà utilitzant l’aigua del riu es farà una guerra de galledes. No hi haurà eliminats, només xops i menys xops.\n- Excursió pel riuà Farem una petita excursió pel riu, on els nens puguin mullar-se. Si no van amb xancles, es pot fer descalç.\n- Parc aventuraà En el parc els anirem ruixant amb la mànega.\nGimcana de proves varies\n- Quatre cantonadesàEs posen 4 bases formant un quadrat i un grup de nens a cada base. Les bases poden ser unes galledes o piscines petites. L’objectiu és aconseguir el màxim d’aigua possible a la seva base. Hauran d’intentar agafar l’aigua de les altres bases amb esponges. També es pot fer amb pilotes.\nVariant: Els nens es reparteixen a les piscines, el mateix nombre de nens a cada piscina i quatre (o el que decideixi el monitor) nens al mig. A la senyal del monitor, tots han de canviar de piscina, i els 4 del mig han d’intentar posar-se en una piscina. Sempre hi ha un màxim de persones per piscina, de manera que sempre quedaran 4 nens fora.\n- Ou durà Per parelles hauran d’intentar passar-se un globus d’aigua. Cada vegada a més distància sense que aquest caigui a terra.\n- Plàstic relliscantà Amb un plàstic creant un camí recte, s’omple d’aigua i sabó. Els nens agafen arrancada i es tiren relliscant per damunt del plàstic. Mai drets, es poden fer molt mal.\n- Parellesà Per parelles han de transportar per un petit circuit un globus d’aigua o una esponja amb diferents parts del cos: al coll, front, panxa, esquena, braç,…\n- Globus Xipreà Hi ha un camp dividit pels xipres, que no permetrà veure l’altre costat del camp. Cada nen tindrà un globus d’aigua d’un determinat color, un color per cada equip. D’un en un aniran tirant els globus a l’altre costat amb la intenció de fer-los explotar. La missió dels equips és aconseguir que no explotin els globus al seu camp i recuperar el màxim nº de globus del color de l’equip contrari. Guanya l’equip que quan acabin de llençar els globus tots els nens té més globus de l’equip contrari\n- Aspersorà Dos equips. Cada equip tindrà una base, que serà una galleda d’aigua. Amb gots de plàstic hauran d’intentar omplir les seves bases amb l’aigua de l’aspersor. Al final el monitor comprovarà quin equip ha recollit més aigua.\n- Mocador aquàticà Dos equips. Es numeren i es col·loquen a uns deu metres cara a cara. A la mateixa distància dels uns i dels altres hi haurà un globus d’aigua o una esponja per cada equip dins d’una galleda. Quan el monitor digui un nº, qui tingui el nº sortirà corrent fins a agafar el globus o esponja de la galleda i llançar-lo contra el rival del mateix nº que estarà a uns cinc metres. No hi haurà eliminats, només xops i menys xops.


Foment de l’Ocupació dóna a conèixer les ajudes del Pla Resisteix de la Generalitat Valenciana - Altea Digital\nFoment de l’Ocupació dóna a conèixer les ajudes del Pla Resisteix de la Generalitat Valenciana\nLa Generalitat Valenciana ha fet publiques les ajudes del Pla Resisteix. Es tracta d’unes ajudes dirigides als sectors més afectats davant els efectes econòmics de la pandèmia de la COVID-19. Els beneficiaris han de pertànyer a serveis d’allotjament, de menjar i beguda, d’activitats turístiques o artístiques i d’oci. El pressupost destinat a este programa es de 340 milions d’euros.\nLes ajudes a les que es poden accedir són les següents:\nAjudes directes a empreses i autònoms especialment afectats i treballadors en ERTO.\nCobertura quotes a la Seguretat Social empresarials i d’autònoms amb un línia de 80 milions d’euros.\nCompletar prestació extraordinària dels autònoms més afectats. (Tancament o greument afectada)\nAjuda directa a les persones que continuen en ERTO.\nAjudes específiques a sectors més afectats\nAjuda directa a professionals de l’artesania i relacionats amb la festa.\nAjuda directa a les activitats de l’oci i entreteniment, amb especial atenció a l’oci nocturn.\nInstruments de finançament empresarial.\nPréstecs bonificats IVF. Import a finançar amb una part de subvenció a no tornar.\nPréstecs participatius IVF.\nAjudes directes dirigides a través del Fons de Cooperació Municipal\nLa primera mesura que es durà a terme seran els préstecs bonificats de l’IVF dirigides a PIMES i autònoms de fins a 750.000 euros. Estos crèdits tenen trams no reembossables de fins al 30%. La resta l’assumeix com a ajuda directa a l’empresa la mateixa Generalitat Valenciana. Les pimes i autònoms que vulguen sol·licitar aquestes ajudes, podran fer-ho a partir de hui, dijous 21 de gener de forma telemàtica a https://prestamos.ivf.es/\nSegons Mari Laviós, Regidora de l’àrea: “des de Foment de l’Ocupació estarem ben atents de la publicació de les convocatòries per avisa i ajudar en tot el que siga possible i estiga a les nostres mans”.


Dimarts, 28 Maig 2019 13:49\nL’Observatori comarcal ha publicat el flaix socioeconòmic del darrer trimestre del 2018 i les dades anuals confirmen la millora econòmica i d’ocupació. Amb tot, l’atur de llarga durada segueix sent del 42% del total d’aturats i la majoria de contractacions són de tipus temporal.\nL’estudi recull que el Vallès Occidental té 325.832 assalariats, 61.302 autònoms i 27.000 empreses. En el darrer trimestre de l’any, el nombre d’assalariats ha crescut en 12.700 persones; els autònoms, 922 i s’han creat 192 empreses.\nLa millora de l’ocupació ha augmentat de forma gradual des de 2014 i a finals de l’any passat la taxa d’activitat era del 74%. L’atur registrat en el darrer trimestre és de l’11%, una mica per sobre de la mitjana catalana però més igualada que en anys anteriors. Els col·lectius més castigats per l’atur són les dones i les persones de més de 45 anys i l’atur de llarga durada segueix sent un dels problemes més greus.\nLa contractació assoleix el seu màxim històric des de 2008. Al quart trimestre de 2018 es van fer 88.500 contractes però només el 14% van ser indefinits.\nEl Flaix socioeconòmic analitza l’evolució de l’estructura econòmica dels darrers 20 anys. Entre 1997 i el 2000 es va produir un intens creixement de l’ocupació amb variacions anuals de més del 5% amb especial intensitat a la construcció i els serveis. Fins el 2007 va haver increment sostingut per sota del 5% i entre 2008 o 2013, una important caiguda de la contractació que va afectar sobre tot a la industria i la construcció. A partir de 2014 hi ha un canvi de tendència però el ritme de creixement és més moderat.\nAl 2018 també es van produir 29 expedients de regulació d’ocupació que van afectar 1.196 treballadors.


El que no pot ser, no pot ser; i, a més, és impossible - El triangle\nNo s’acaba d’entendre perquè els partidaris que el 9 de novembre es faci una consulta a la ciutadania catalana basada en la doble pregunta creada per Artur Mas i subscrita pels líders d’ERC, ICV-EUiA i la CUP s’entesten a fer creure que es pot celebrar amb un mínim de garanties d’èxit. El 9 de novembre es poden fer moltes d”altres coses. Una consulta popular impulsada per aquests mateixos partits, amb la col·laboració de l’Assemblea Nacional Catalana, Òmnium Cultural i les entitats que vulguin participar-hi. Un gran sondeig per Internet. O plens simultanis al màxim nombre d’ajuntaments catalans reclamant el dret a fer aquesta convocatòria de referèndum.\nPerò no es pot organitzar la consulta legal, equilibrada, equànime i plural que cal exigir. Pot saber més o menys greu que el Govern de Mariano Rajoy s’hi hagi oposat frontalment des del primer moment. Però no es pot posar la ràbia o la frustració per davant de la realitat.\nQue el dia 9 de novembre no es celebri la consulta prevista no s’ha d’interpretar com un triomf de “Madrid” o dels contraris a allò que s’ha batejat com a “dret a decidir”. La mobilització, que cada cop confon més aquest dret amb la voluntat independentista, no s’aturarà per aquest contratemps. Més aviat al contrari, la prohibició dóna més ales a la frustració i a la queixa.\nRes no faria afluixar més el fervor independentista que una actitud constructiva per part del Govern de Mariano Rajoy. Però Rajoy ja fa molts anys que ha triat la carta de promoure l’independentisme a Catalunya a canvi de conrear el seu vot espanyolista al conjunt de l’Estat.\nLa consulta pactada pels partits catalans el desembre de l’any passat no pot ser. És impossible. Com més aviat i obertament es reconegui aquest fet, millor es podrà plantejar la recerca de solucions pel cul-de-sac on ens trobem. Trobar-les no passa, això és evident, perquè els polítics catalans que van signar la consulta les negociïn amagant-se dels periodistes.\nLa solució, i se n’ha de trobar alguna –encara que no satisfaci tothom, clar- passa per tocar de peus a terra i explicar a la ciutadania què és vol fer i com es pot fer. Menys astúcia i més transparència i sinceritat. Menys frases brillants i referències històriques apoteòsiques i més arromangar-se i donar la cara.\nAllò que no pot ser, no pot ser; i, a més, és impossible.\nPrevL’única solució: la dimissió d’Artur Mas


ERC Els Pallaresos proposarà l’autoconsum fotovoltaic al proper ple | Notícies / Noticias Tarragona diari digital Tarragona21\nERC Els Pallaresos proposarà l’autoconsum fotovoltaic al proper ple\nImatge de la façana de l’ajuntament dels Pallaresos\nEl grup municipal d’Esquerra Els Pallaresos defensarà una moció on s’insta a les administracions locals a posar facilitats a aquells ciutadans que decideixin apostar pel consum d’energies sostenibles, com pot ser la instal·lació de plaques fotovoltaiques en les seves propietats. La legislació vigent no és flexible amb aquestes iniciatives i tampoc proposa incentius que n’afavoreixin la seva implantació.\nÉs per això que amb aquesta moció es demana simplificar els tràmits per a poder instal·lar aquests sistemes i també que això reporti una bonificació en els impostos municipals pels qui ho duen a terme. Concretament en la moció es contempla que els ciutadans puguin tenir una reducció del cost de dos impostos: l’Impost sobre el Béns Immobles i l’Impost sobre Construccions, Instal·lacions i Obres.\nEn l’actualitat no existeix cap ordenança municipal als Pallaresos que reguli aquests aspectes i per això juntament amb la moció es proposa agafar com a model el text resultant del grup de treball d’administracions Locals de la Taula d’impuls a l’autoconsum fotovoltaic a Catalunya, que té com a objectiu assolir una millor i més ràpida penetració de l’autoconsum fotovoltaic al país.\nD’altra banda, Esquerra els Pallaresos presenta una altra moció en relació a les cartes que Endesa va fer arribar als consistoris fa unes setmanes. El text proposa a l’Ajuntament a instar el Govern de la Generalitat a prendre el lideratge polític en la defensa dels drets energètics; exigir la condonació del deute acumulat per les persones protegides per la llei 24/2015 des de fa 4 anys i també a fer una crida a totes les administracions competents a utilitzar les vies sancionadores de manera contundent, en cas que les subministradores elèctriques realitzin talls a llars, no permesos per l’esmentada llei.\n14/02/2019 Als Pallaresos PDeCAT es presentarà com a Junts per Catalunya\n04/10/2019 JuntsxCat dels Pallaresos presentarà una moció per millorar la xarxa de transport municipal\n12/04/2019 C’s confirma llistes a Tarragona, La Canonja, La Pobla de Mafumet, El Morell, El Catllar i Els Pallaresos\n29/07/2019 Inicia l’activitat assistencial el nou consultori local dels Pallaresos


Fulls de Càlcul- IES La Valira- Grup I | Xarxa Òmnia\nInici > Activitat punt omnia > Fulls de Càlcul- IES La Valira- Grup I\nFulls de Càlcul- IES La Valira- Grup I\nDia: dimecres 06 de octubre de 2021 de 09:00 a 10:00\nComença el: dimecres 06.10.2021 de 09:00 a 10:00\nAcaba: dimecres 15.12.2021 de 09:00 a 10:00\n*Entendre la importància de saber utilitzar les Tic com com eina bàsica per una futura millora curricular, personal i un millor futur laboral. *Aprendre els conceptes bàsics i avançats sobre els fulls de càlcul, com també la gestió d’un full de càlcul. *Treballar i desenvolupar els valors cívics (normes, respecte...etc). *Promoure el seu desenvolupament integral i personal, com també desenvolupar l'autonomia. *Respectar el material d'ús habitual com també les instal·lacions. *Respectar al/la persona que dinamitza el taller.\nEl taller bàsicament és pràctic. Cada dimecres farem una part del contingut que queda explicat a la part de sota, una part teòrica on els/les participants aprendran a utilitzar i gestionar un full de càlcul. Continguts del curs • Descarregar el programa de Fulls de càlcul del LibreOffice des de la URL http://ca.libreoffice.org o http://es.libreoffice.org • Gestionar un full de càlcul. Inserir/eliminar fulls nous. Reanomenar els fulls. Pintar les pestanyes de colors diferents, funcions bàsiques tipus de lletra, color, alineació, mida..etc. • Columnes/files (amplada i alçada) Inserir columnes/files. • Aprendre a fer canvis de vores, estil, color de vora, i gruix de vora. • Ordenar una llista alfabèticament. Creació de llistes de números, mesos, dies de la setmana...etc. • Operacions bàsiques : suma, resta, divisió i multiplicació, auto-suma. Posar i treure decimals. • Treballar en percentatges (saber un percentatge, sumar un percentatge, restar un percentatge). Creació de factures. • Mitjana, màxim i mínim. • Formulacions de data i hora • Concatena. • Protegir un full amb contrasenya/treure la protecció • Inserir comentari/treure comentari • Protegir un arxiu amb contrasenya a l'hora de desar-lo. • Gràfics – tres gràfics bàsics, barra, columnes i sectors, posar títols, subtítols, eixos, canviar els colors del gràfic i l'entorn del gràfic. • Filtres. Filtre automàtic i avançat. Menor / major què >< • Compta Si i ComptaSi amb major / menor què >< • Vincular fulls. • Creació de llistes. Ordenació


La comunicación vista desde la dirección\nDins del màster de Comunicació científica, mèdica i ambiental que organitza la Barcelona School of Management de la Universitat Pompeu Fabra (UPF), fa uns dies es va celebrar una taula rodona per parlar del paper institucional i de gestió que la comunicació té dins d’una institució de recerca. La comunicació més enllà de la divulgació\nXantatge a l’R+D?\nLa normativa europea i l’espanyola diuen clarament que la recerca és una activitat econòmica, i com a tal no ha de suportar IVA. El Ministeri d’Hisenda, però, no es dóna per al·ludit i a les liquidacions anuals es nega a retornar l’IVA a universitats i centres de recerca. Hisenda proposa “pactar” un retorn parcial, on\nAtenció, pregunta: 2 + 2 = ?\nOpinió, R+D: anàlisi\nUna de les gràcies de les matemàtiques és que preguntes com aquesta tenen una -i només una- resposta correcta. Dos mes dos fan quatre, i qualsevol altra resposta és incorrecta. Una de les desgràcies d’aquest país és que és molt fàcil fer una recopilació de respostes incorrectes, com les d’aquest post. N’hi ha que fan\nHisenda, l’IVA i la recerca\nLa Unió Europea considera que la recerca científica és una activitat econòmica, i com a tal està exempta de pagar IVA. La mesura està pensada per impulsar la recerca com a motor de desenvolupament econòmic i de benestar social. Els autònoms i els empresaris ja saben que a Espanya estar exempt d’IVA no vol dir\n“El menjar és dolent. I, a més, les racions són petites”. De la política científica espanyola en podríem dir el que Woody Allen deia d’aquest restaurant. Qui més qui menys ja sap que les racions (el finançament de la recerca i les universitats) són insuficients. I cada cop més petites. Però el que poca gent\nOpinió, Publicacions, R+D: anàlisi\nAl 2001 el Tribunal Constitucional va dictar una sentència on deia que les beques universitàries són competència de la Generalitat i demanava el Govern central que en transferís la competència i els diners corresponents. Encara no ho ha fet, perquè els successius governs espanyols porten 14 anys incomplint la sentència. Mentrestant, Catalunya té el 15%\nCom afectaria la independència el nostre dia a dia? A quina lliga jugaria el Barça? I a quina lliga jugarien les nostres universitats? Hi sortirien guanyant? Primer vídeo d’una sèrie de tres sobre els possibles efectes que la independència tindria en les universitats, centres de recerca, empreses i investigadors. Dimarts vinent el segon vídeo de\nEls aficionats al futbol sabem que per fitxar un crack mundial no n’hi prou amb diners, també cal un projecte esportiu engrescador. Per això a lligues com les de Qatar només hi aterren els grans noms quan el seu millor moment ja ha passat. Perquè fins aleshores jugar a un gran club, al costat dels\nRecerca pública o privada?\nNo és una qüestió menor, perquè el tipus de recerca que es fa depèn força de qui la finança: rere la recerca més propera al mercat hi solem trobar el sector privat, mentre que la recerca més allunyada del mercat depèn més del finançament públic. És per això que quan la Unió Europea va situar\nEnciams i indústries a ciutats del segle 21?\nPalex Medical és una empresa de materials i serveis mèdics. L’empresa, amb seu a Rubí, té més de vuitanta anys, però no sempre s’ha dedicat al mateix perquè quan es va fundar exportava productes agraris. Però dues dècades després Palex va arribar a un acord amb la multinacional Braun per fabricar fil de sutura, i\nUniversitats i recerca: què tenim?\n– Que què tenim? Tenim tres universitats entre les 50 millors del món de menys de 50 anys. I tenim la segona ciutat del món, i la primera d’Europa, amb més universitats en aquest rànquing. Tenim un dels 13 instituts universitaris que l’ONU té arreu del món. I tenim la segona ciutat i el cinquè\nA Catalunya, els recursos humans en R+D es van mantenir estables al 2013 per segon any consecutiu\nEl proppassat novembre, l’INE va publicar les principals dades d’R+D per al conjunt de l’Estat, però no ha estat fins aquest gener que n’ha publicat el desglossament per comunitat autònoma. Després de l’impacte inicial de la crisi, que va afectar sensiblement tots els indicadors, tant el nombre d’investigadors com el personal dedicat a l’R+D a\nL’any 1975 la Comunitat Econòmica Europea (CEE) va iniciar una política per corregir desequilibris entre les regions dels seus països, que aleshores només eren nou: Alemanya, França, Itàlia, Països Baixos, Bèlgica, Luxemburg, Dinamarca, Irlanda i el Regne Unit. En aquestes quatre dècades han canviat moltes coses: d’una CEE amb nou estats hem passat a la\nUniversitats 3+2 o 4+1?\nFa uns dies el Consell de Ministres va aprovar un decret que autoritza les universitats espanyoles a impartir graus de 180 crèdits (3 anys). És una decisió que pot tenir molts efectes i que ha generat tota mena de reaccions, en funció d’on es posava el focus. Temps era temps… Cada Estat regulava les titulacions\nBarcelona, 19a millor ciutat del món per als universitaris…\n…i la 6a millor ciutat d’Europa. Aquest és el lloc que ocupa a la classificació “Best Student Cities” elaborat per QS, una de les principals institucions especialitzades en rànquings universitaris. És una dada important, perquè l’atracció de talent internacional és un element cada cop més important en la política científica dels països líders en aquest


Casa rural prop de la Costa Brava, que combina pedra i tradició. Perfecta per a petits grups, disposa de piscina i barbacoa.\nCasa rural a l'Alt Empordà concretament a les afores de Capmany, un tranquil poble. Ideal per gaudir d'uns meravellosos dies amb la família o els amics. En aquesta casa rural regna la pau i la tranquil·litat a 25 quilòmetres de la naturalesa de la Costa Brava, el que la fa una casa rural perfecte per passar uns dies de relax. La casa rural té una capacitat màxima per a 6 persones.\nAquesta casa rural ha estat completament reformada en el seu interior i adaptant-la al turisme rural a la perfecció, respectant la construcció original. Compta amb tres plantes en les quals ens trobem amb tot tipus de comoditats. La casa rural disposa d'una cuina totalment equipada, un saló amb sofàs, TV i llar de foc, ideal per descansar, ia més compta, a la planta baixa, amb una sala d'estar que és tota de pedra perfecta com a espai de reunió amb un toc rústic únic. Disposem d'un total de 3 habitacions, 2 banys complets i 1 lavabo.\nA l'exterior de la casa trobareu tot tipus d'activitats d'oci per a realitzar, entre les quals trobem una zona porxo chill-out ideal per a les nits d'estiu, una barbacoa i una petita piscina que sens dubte, és el més agraït pels clients en època estival (de maig fins a octubre). La ubicació de la casa rural és idònia per descobrir la comarca, ja que a pocs quilòmetres de la vila ens trobem amb les millors platges i cales de la Costa Brava, i els poblets de la zona són perfectes per passejar.\n✓ Pati amb barbacoa i mini-piscina.\nPer A Rústica Muntanya Proper a Parc Natural Encant Mar / Costa Proper a Riu/Llac Familiar / Nens\nRegistre Turisme: HUTG-025369


22@NETWORK rsc FormacióiTreball\nDes de la Comissió de RSC i conjuntament amb la Fundació Formació i Treball, organitzem una campanya solidària de recollida de roba entre totes les empreses i entitats associades a 22@Network.\n22@NETWORK ESTRENA NOVES OFICINES\nL'associació 22@Network ha estrenat aquesta setmana les seves noves oficines a l'edifici Leitat Tecnhological Center. Estan situades a la tercera planta de l'edifici i inclouen, a més de la zona de treball, dues sales de reunions.\nDONES EN VALOR: HISTÒRIA\nUs imagineu que hagués passat si des de la Prehistòria ens haguessin explicat un món on la dona tingués un paper actiu en la vida productiva? Estaríem ara tan lluny de la igualtat de gènere? A partir d’aquestes preguntes, al Dones en Valor de Novembre reflexionarem sobre la veu de les dones en la història.\nEMPRESES ASSOCIADES_UNA INVITACIÓ GRATUÏTA\nEn este seminario, aprenderemos cómo analizar los datos del año anterior para facilitar nuestra toma de decisiones de cara al año siguiente.


Juan Carlos Tous: "Crear Filmin el 2021 seria pràcticament impossible" - Diari de Barcelona | Diari de Barcelona\nJuan Carlos Tous: "Crear Filmin el 2021 seria pràcticament impossible" - Diari de Barcelona\n14 ANYS DE FILMIN\nJuan Carlos Tous: "Crear Filmin el 2021 seria pràcticament impossible"\nEl cofundador i CEO de Filmin considera que crear la plataforma d''streaming' el 2021 seria "pràcticament impossible" per l'existència de "grans monstres globals" i a l'elevat cost dels drets d'autor.\nFotos Carmen Secanella - Filmin\n"Si estem on estem és perquè ens vam posar al principi de l'onada", reflexiona Tous sobre el naixement de Filmin el 2007, una època on YouTube "començava" i era "més fàcil pensar a arriscar-se".\nJuan Carlos Tous ha participat aquest dimarts en la primera jornada del Barcelona Startup Congress (BCS), que busca debatre sobre emprenedoria i innovació en temps de pandèmia.\nEl fundador de Filmin ha debatut juntament amb el director del D’A Film Festival Barcelona, Carlos R. Ríos, sobre com emprendre en el sector del cinema i sobre quina és la seva situació actual a Espanya.\nRememorant els orígens de la plataforma, Tous ha declarat que, en aquell moment, hi havia crisi econòmica, "tot era pirateria" i ningú podia imaginar "que hi hagués un mercat legal" de cinema a Internet, al que afegeix: "Internet es veia com el dolent. Nosaltres vèiem l'oportunitat i la indústria del cinema, una amenaça".\nEl fundador de Filmin opina que Internet no és una amenaça per a les sales de cinema ni per als festivals audiovisuals convencionals, sinó que és un complement "perquè les pel·lícules puguin arribar a més públics".\n"Avui dia, gràcies a Internet i a les noves formes de consum, es veu més cinema que mai", assegura.\nTous reflexiona sobre l'abundància de productes culturals a la xarxa i pensa que pot haver-hi "un esgotament quant al consum digital", però està convençut que no va a haver-hi "un esgotament amb el cinema".\n"El cinema és un art i a la gent que li agrada el cinema buscarà com veure-ho. Si està cansat a nivell digital, quan les sales es recuperin, tornarà a la sala", conclou.


L’activitat, que es completarà amb una visita amb realitat virtual, pretén posar en valor aquest poblat dels segles IV-III aC\nDarrera jornada de portes obertes al jaciment de La Cella de Salou CEDIDA\nDijous, 08 Març 2018 10:48\nCoincidint amb la Setmana Santa, Salou torna a organitzar visites guiades al jaciment arqueològic de La Cella, al Cap de Salou. L’objectiu principal d’aquestes visites és mostrar aquest poblet protohistòric dels segles IV-III aC., un dels atractius patrimonials i turístics més importants del municipi per la seva excel·lent ubicació al costat de la costa, el seu sistema defensiu, l’arquitectura domèstica i les seves cases complexes, els seus carrers i el seu urbanisme, les seves activitats econòmiques o més quotidianes i els seus costums.\nAquestes visites les realitzarà un dels responsables de l’equip que ha portat a terme les campanyes arqueològiques efectuades en el jaciment i serviran per explicar tant les característiques principals de l’assentament com els resultats obtinguts en els treballs arqueològics i la seva interpretació.\nEls dies programats per fer la visita són el dissabte, 24 de març, a les 11:30h en castellà i a les 12:45h en català; i el dijous, 29 de març a les 17h en català. L’activitat es complementarà amb la visita a través de la realitat virtual, a un dels edificis principals, un autèntic viatge a través de la història.\nLes activitats al jaciment arqueològic de La Cella no s’acabaran aquí, sinó que tindran continuïtat durant el mes d’abril –del 20 al 22 d’abril- amb unes jornades de caire més familiar i, al llarg dels mesos d’estiu, amb una programació que inclourà altres visites guiades, petites recreacions històriques i tasts comentats de cervesa ibèrica.


per Redacció - Fotografia: Ajuntament d'Alpicat 28/10/2016 00:00h\nLa Unió, nou escenari d’un Jalogüing Alpicat que espera repetir l’èxit de públic de l’any passat| Redacció - Fotografia: Ajuntament d'Alpicat\nEl Jalogüing Alpicat ja té a punt tots els detalls per a una vetllada que, la tarda-nit del dilluns 31 d’octubre, oferirà tot un seguit d’actes per celebrar una festa més divertida i terrorífica que mai i que tindrà com a eix La Unió, que serà el nou escenari dels gruix dels esdeveniments, tots gratuïts i amb aforament limitat.\nEn aquest sentit, cal recordar la participació popular massiva que es va viure en la passada edició d’aquesta festa a Alpicat, que va veure passar més d’un miler de persones que van gaudir al màxim d’una festa que va tenir un dels plats forts al Túnel del Terror.\nLes activitats d’enguany començaran a les 18.00 hores amb el taller de maquillatge fantàstic per a totes les edats que fins a les 20.00 hores es farà al vestíbul de La Unió. Amb el mateix horari, en aquest cas a la Sala Jove de La Unió, obrirà les seves portes el túnel del terror infantil. Paral·lelament, entre les 19.00 i les 22.00 hores, el jurat del Concurs de Façanes passarà a puntuar les cases que participen en aquest certamen, que enguany arriba a la seva tercera edició i que consisteix en decorar les façanes amb motius de temàtica de terror i castanyera.\nEl túnel del terror Jalogüing seguirà oferint una experiència de pànic de 20.00 a 22.30 hores, i tindrà caràcter solidari, ja que es farà un recapte de joguines. Per tancar la nit, l’Associació de Veïns i Joves d’Alpicat ha preparat, a partir de les 23.30 hores a la Sala La Unió, una festa de la Castanyada que s’allargarà fins a la matinada.\nAgricultura millora un dels accessos al congost de Mont-rebei per evitar riscos davant un incendi forestal


02/06/20 ~ Esport del VO\nA l’Esport Club li manca pólvora\n18:04 EsportdelVO 3a Divisió , CRÒNIQUES , EC Granollers , Futbol , José Solivelles Cap comentari\nEls de José Solivelles perden al camp de l'Europa i surten de la zona de 'play-off'\nEl duel entre l'Europa i l'Esport Club Granollers donava per damnificat l'equip perdedor –sortir fora de la zona de play-off d'ascens– i aquest va ser l'Esport Club, que va caure per 2 gols a 1. L'exjugador granollerí Sergi Pastells va ser l'encarregat d'inaugurar el marcador per l'Europa, que va ampliar l'avantatge a mitjans de la segona part. Pau Darbra, en transformar un penal, va marcar el 2-1 per l'Esport Club a set minuts del final. Els de José Solivelles van merèixer l'empat, com a mínim per ocasions i insistència, però la pilota no va voler entrar.\nL'inici de partit va ser el pitjor dels de Solivelles. Descontrol i errades, una de les quals va suposar el gol de Pastells. Eloi Zamorano va voler anar al tall però va arribar tard i després Sergio va sortir malament davant un Pastells que va acabar marcant a plaer. Poc després del gol l'Esport Club va començar a carburar però va patir la lesió del seu home gol, Albert Ruiz. El domini granollerí va fer que l'Europa endarrerís línies però va ser un domini força estèril perquè les arribades eren escasses. Tot i això, Morales va provar un xut que va sortir fregant el pal, Max va rematar un córner per damunt del travesser i un xut de Darbra el va aturar Priego.\nEl capità de l'Esport Club, Ricky Alcántara, intenta arribar a una pilota dividida al mig del camp (Fotografia: ÀNGEL GARRETA)\nAmb l'expulsió de Pastells als últims minuts de la primera meitat l'Europa encara va endarrerir-se més i la segona part va ser totalment granollerina. L'Esport Club va castigar l'Europa obrint molt el joc per les bandes però les centrades de Garzón i Darbra no trobaven rematador. L'entrada d'Oriol Molins –reapareixia després d'una lesió– va aportar encara més perill però amb l'equip abocat a l'atac, una pèrdua de Ricky va suposar un contraatac de Jordi Cano, des de camp propi, que va superar Sergio. L'atac i gol granollerí va continuar, Eloi va ser objecte de penal i Darbra va marcar. El gol va esperonar l'equip, que va tenir l'empat a tocar. Primer, en un xut de Molins al pal, després amb una altra rematada de Molins que Priego va treure damunt la línia i amb un xut de Fortuny també a les mans de Priego.\nPublicat el 3 de febrer de 2020 a l'edició en paper del periòdic EL 9 NOU (Edició Vallès Oriental)\nUn Fraikin consistent remunta i es classifica per la fase final\n17:50 EsportdelVO Antonio Rama , BM Granollers , Copa del Rei , CRÒNIQUES , Griselda Escrigas , Handbol Cap comentari\nL'equip d'Antonio Rama supera el gol advers de l'anada amb una victòria per set gols (28-21)\nEl Fraikin BM Granollers va fer els deures que tocaven i va remuntar-li el gol advers de l'anada a l'Ángel Ximénez Avia Puente Genil per ser present a la final a 8 de la Copa del Rei. L'equip d'Antonio Rama, amb una defensa molt consistent i una gran actuació de Pol Sastre a la porteria, va endur-se la victòria per set gols de diferència (28-21) en un partit en què, a partir del minut 20, els granollerins van tenir controlat –diferència superior a dos gols que els classificava.\nLes aturades de Sastre –quatre als primers cinc llançaments– van servir perquè les errades inicials en atac no tinguessin conseqüències negatives per al Fraikin i perquè els de Rama aconseguissin avançar-se al marcador. L'equilibri al marcador va durar ben poc –fins l'empat a 2– i en l'eliminatòria, tot i durar uns minuts més, també es va acabar abans del descans. L'avantatge va passar a ser d'entre un i dos gols i així es va mantenir fins passat el minut vint.\nTot i l'oposició d'un defensor del Puente Genil, Ian Tarrafeta busca el llançament a porteria (Fotografia: GRISELDA ESCRIGAS)\nEl Puente Genil aprofitava les errades granollerines per mantenir-se viu al partit però un parcial de 5-0 va servir per trencar el partit (13-7). Tarrafeta, amb un llançament de falta espectacular, va fer el 14-10 amb què es va arribar al descans.\nUn parcial de 3-1 a l'inici de la represa va permetre al Fraikin recuperar els sis gols de marge, diferència que va anar mantenint davant un Puente Genil que va demostrar poca convicció i fe en la remuntada.\nUn Fraikin consistent remunta i es classifica per ...


La muntanya russa catalana - El triangle\nEls socialistes, per exemple, han conquerit Sabadell però han perdut Lleida,Terrassa i algunes ciutats més. Els de Junqueras han vençut a Barcelona però han perdut el seu pols europeu amb Puigdemont, alhora que, Forn i Artadi, obtenien només cinc regidors a la capital del país. La derrota dels comuns i la desaparició en combat de les CUP, o del PP, són també fenòmens que contribueixen a dibuixar un escenari tan contradictori com imprevisible. De com es resolgui l’encaix de Podemos i Ciutadans en l’àmbit polític espanyol dependran molts posicionaments a casa nostra. També dona peu per a la reflexió la davallada de regidors independentistes i el fracàs de l'ANC i Graupera a Barcelona…\nPrevBarcelona, a la vanguardia en el uso del gas en el transporte marítimo


El Palau d’Anglesola acollirà l’acte central a Lleida del Mulla’t, que enguany compleix 25 anys amb el suport de la Diputació de Lleida - 7accents\nEl Palau d’Anglesola acollirà l’acte central a Lleida del Mulla’t, que enguany compleix 25 anys amb el suport de la Diputació de Lleida\nEs farà el diumenge 8 de juliol enmig d’una jornada en què l’objectiu és que hi prenguin part 120 piscines de la demarcació de Lleida\nEl Palau d'Anglesola 29.06.2018 05.00 h\nFrancesc Sabanés, Montserrat Messeguer i Mònica Nieves, durant la presentació d'aquest dijous. (Foto: Diputació de Lleida)\nLa Diputació de Lleida ha acollit aquest dijous la presentació de l’acte central a Lleida del Mulla’t per l’esclerosi múltiple, que enguany se celebrarà a la piscina municipal de Palau d’Anglesola el diumenge 8 de juliol a les dotze del migdia. La presentació ha comptat amb la participació del diputat Francesc Sabanés; de l’alcaldessa del Palau d’Anglesola, Montserrat Messeguer, i de Mònica Nieves, neuropsicòloga, directora del Centre Neurorehabilitador Miquel Martí i Pol i representant de la Fundació Esclerosi Múltiple en aquest acte. En la seva intervenció, Sabanés ha destacat que el Mulla’t és, com ho demostren els seus 25 anys de vida, una “iniciativa arrelada” i “tot un referent” i que, com totes les de caire social, compta amb el suport de la Diputació.\nEl Mulla’t és un salt multitudinari en què participen totes les persones que hi ha a la piscina. Enguany, el Mulla’t compleix 25 anys, un període durant el qual ha complert amb l’objectiu de donar a conèixer l’esclerosi múltiple, una malaltia neurològica sense cura, i a aturar l’impacte de l’EM en la vida de les persones i les seves famílies. Per tot plegat, l’aniversari d’aquest any omplirà Catalunya d’activitats paral·leles esportives, infantils, culturals, culinàries... perquè tothom es pugui mullar i de les quals se’n pot trobar més informació a la web mullat.fem.es.\nEn el cas del Palau d’Anglesola, tal com ha explicat Montserrat Messeguer, s’ha comptat amb la implicació de “totes les entitats del poble, encapçalades per l’Associació Esportiva de Natació”, i s’han organitzat un seguit d’activitats, com ara un dinar i un berenar solidaris, aquagym, activitats per als infants, una tirada de bitlles, etc. A més, es comptarà amb la presentadora Mariví Chacón, que farà de conductora de l’acte, i amb la meteoròloga Carme Farnell, que és del Palau d’Anglesola i que protagonitzarà un parlament.\nPel que fa a les xifres generals del Mulla’t, cal dir que va començar l’any 1994 amb 67 piscines i l’últim any ja en van ser més de 600 i un miler de voluntaris. A Lleida, l’objectiu marcat és arribar a les 120 piscines. Tots els fons que es recapten es destinen a l’esclerosi múltiple infantil, perquè fins a un 10% dels casos es diagnostiquen en menors de 18 anys, tal com ha destacat Mònica Nieves. És una realitat molt desconeguda i, tot i que la incidència sigui petita, és molt important donar-los suport per assegurar que poden seguir tenint una infància com els altres nens. Nieves ha afegit que en el salt a l’aigua conjunt que es fa a tot Catalunya hi participen més de 100.000 persones.\nEl dissenyador Xavier Mariscal, que va ser l'autor del cartell de la primera edició, ha dissenyat també la imatge d'aquest any. A la imatge hi apareixen diferents personatges que representen, sempre de forma simpàtica, les persones que es mullen. A més, el grup infantil i juvenil Macedònia ha composat una cançó especial del per al Mulla’t. Les piscines que vulguin tindran la cançó i podran preparar una coreografia per poder-la ballar el 8 de juliol.\nMullat per lesclerosi múltiple


Per què a mi? Una pregunta davant del càncer - Psicologia en Càncer\nInici » Blog » DIAGNÒSTIC » Per què a mi?\nUna de les primeres preguntes que ens fem quan ens diagnostiquen càncer és “Per què a mi?” Amb aquesta pregunta busquem una explicació a un canvi dràstic que arriba a la nostra vida i que ens sembla incomprensible. Però aquesta pregunta no sempre té resposta: No podem determinar la causa del càncer en una persona, encara que en coneguem alguns factors de risc.\nRebre un diagnòstic de càncer suposa un xoc. No ens ho creiem. Tenim la sensació que això li està passant a una altra persona. El motiu pel qual, inicialment, no ens ho creiem és perquè inconscientment necessitem donar-nos temps a nosaltres mateixos per assumir la notícia. El càncer s’associa a un pronòstic que de vegades és desfavorable, a un tractament dur i a uns efectes secundaris importants. Per això necessitem el nostre temps per a fer-nos-en a la idea.\nDavant d’aquesta incredulitat demanem una explicació. Donar un motiu a una cosa que ha passat ajuda a entendre-la i a acceptar-la. Passa una cosa similar amb els accidents de trànsit: Atribuir la culpa a un mateix o a una altra persona, per alguna cosa que ha fet -o que no ha fet- proporciona una raó plausible que explica l’accident.\nPerò la pregunta “Per què a mi?” no té una resposta fàcil. No tenim manera de saber què ha fet que una persona tingués càncer, perquè el més probable és que es tracti d’una acumulació de factors. Dit d’una altra manera, no podem atribuir el càncer que té una persona a cap de les seves accions en particular.\nEls factors de risc com a dada poblacional\nEls factors de risc són situacions que fan augmentar la probabilitat de tenir càncer. Alguns d’ells estan ben establerts; altres només moderadament i alguns tan sols són sospitosos d’estar relacionats amb el càncer. Per elaborar aquestes llistes hi ha consens en basar-se en la classificació de l’Agència Internacional per a la Recerca en Càncer (IARC). Cada element de l’ambient que s’ha investigat com a cancerígen va en un d’aquests 5 grups:\nGrup 1: Carcinogènics en humans. L’exemple més clar és el del tabac per al càncer de pulmó, o la carn processada consumida en excés per al càncer de colon.\nGrup 2A: Probablement carcinogènics en humans. Per exemple el glifosat (pesticida) per a la leucèmia i el limfoma. O la carn vermella per al càncer de colon.\nGrup 2B: Possiblement carcinogènics en humans. Com la majoria de tipus de Papilomavirus per al càncer de coll d’úter, o el peix conservat en sal per al càncer d’estómac.\nGrup 3: No classificables pel seu potencial carcinogènic en humans. Per exemple, l’exposició professional a alguns explosius com el TNT, o el contacte amb el mercuri.\nGrup 4: Probablement no carcinogènics en humans. Com el caprolactam, que s’utilitza en la fabricació de cordes per a instruments musicals o per als raspalls de dents.\nTots els factors de risc coneguts els trobareu aquí. Aquesta classificació no els ordena pel risc més o menys elevat de que provoquin càncer, sinó per la seguretat amb la qual els atribuïm el risc. És a dir, que la carn processada sigui al Grup 1 no vol dir que pugui provocar més càncer que el glifosat que és al Grup 2A. Vol dir que donem més confiança a les proves científiques de la seva relació amb el càncer.\nPerò tots aquests factors de risc s’han estudiat a nivell poblacional. Se sap que la seva reducció en grans grups de persones provoca un descens en el número de tumors associats. Però aquesta conclusió no es pot traslladar a cada persona. Si es pogués, seria més fàcil respondre la pregunta “Per què a mi?“.\nPer exemple: sabem que 8 de cada 9 casos de càncer de pulmó es deuen al fet de fumar, o de respirar fum d’una altra persona. Sabem que als països on es fuma més hi ha més càncer de pulmó. I sabem que deixar de fumar redueix el risc de tenir càncer. Però agafant una persona amb càncer de pulmó no tenim manera de saber si el seu càncer es deu al fet de fumar o a una altra causa.\nTambé et pot interessar llegir El càncer depèn de la mala sort: una conclusió errònia.\nCom comença un tumor\nEl nostre cos està format per cèl·lules. Dins d’aquestes cèl·lules hi tenim l’ADN o material genètic, que vé a ser el manual d’instruccions. Per exemple, determina de quin color hem de tenir els ulls, o que no hi ha d’haver pèl a les palmes de les mans. Totes les cèl·lules del cos tenen el mateix codi genètic, però aquest és diferent d’una persona a una altra.\nLes cèl·lules viuen entre unes hores i unes setmanes, i s’han de dividir per substituir les que moren. Quan una cèl·lula es divideix fa una còpia del seu material genètic i la passa a la seva “germana”. Però aquesta còpia pot ser defectuosa i contenir errors, donant lloc a una mutació. Un gen mutat és un gen que s’ha copiat malament, o ha canviat de lloc. Com que cada dia es fan moltes divisions de cèl·lules al nostre cos, cada dia apareixen mutacions.\nNormalment el sistema immunitari (les defenses) detecta la majoria de cèl·lules amb mutació i les elimina. Però algunes d’aquestes aconsegueixen burlar el sistema immunitari i adquireixen dues propietats: d’una banda es divideixen més de pressa del normal (i quan ho fan, transmeten la mutació). De l’altra, esdevenen immortals. Per això es divideixen tant que es comencen a acumular i formen un tumor.\nAmb el temps poden aprendre a alimentar-se i, fins i tot, a construir els seus propis vasos sanguinis per robar l’aliment que el cos necessita (vascularització). I es poden desprendre del tumor per anar a un altre lloc i formar una metàstasi. Tot plegat depèn de diverses causes que actuen alhora, i que són diferents en cada cas.\nCom gestionar la situació\nÉs normal preguntar-se “Per què a mi?“, però és una pregunta que no té una resposta clara. Algunes coses que et poden ajudar en aquest moment són aquestes:\nApunta’t en una llibreta les preguntes que tinguis, per fer-les al metge a la propera visita.\nDona’t permís a tu mateix/a per enfadar-te, plorar, riure, sentir-te fort/a o sentir-te dèbil quan el cos t’ho demani. Són reaccions normals.\nDemana ajuda a les persones del voltant quan ho necessitis. Si vols estar una estona sol/a, demana-ho. No vol dir que rebutgis la companyia dels demés; vol dir que en aquest moment és el que necessites.\nPots viure la malaltia com vulguis. Amb optimisme i ganes de lluitar, en secret, deixant-ho tot en mans del metge, vivint dia a dia i veient què passa… No hi ha una manera més correcta que una altra.\nDemana ajuda professional si penses que et pot anar bé.\nT’ha agradat aquest article? Comparteix-lo amb amics i coneguts! I si vols deixar alguna pregunta o comentari et respondré personalment.\nArticle anterior: Consell genètic en el càncer de mama\nArticle següent: Afrontar el diagnòstic de càncer


3 dies seguits sumant 10 morts a la província | ARA Multimèdia\nLa província suma 10 morts cada dia\nAlacant suma 91 morts, almenys 28 a Alcoi. A tota la comunitat són 198.\nLa Comunitat Valenciana suma 3.532 casos, 1.093 a la província d'Alacant. Els nous casos a la nostra província han sigut 54, dels 332 de tota la comunitat.\nTal com es pot vore en la taula de dades al final de la notícia, la província d'Alacant suma 10 morts cada dia des del passat 21 de març, quan hi havia 30, fins als 91 confirmats aquest 27 de març. Almenys 28 són d'Alcoi, i a tota la comunitat són 198.\nHi ha 1.422 persones ingressades, 252 en l'UCI.A la província d'Alacant estan ingressades 413 persones, 81 en l'UCI.\nEls hospitals alacantins disposen ara mateix de 1.286 llits lliures. A tota la xarxa assistencial són 3.250. És una nova xifra que la consellera diu que s'oferirà a partir d'ara.\nPel que fa als professionals sanitaris que han donat positiu, ascendeix a 622, 246 a la província d'Alacant. En l'UCI hi ha 10, 2 més que ahir.\nEn la bossa extraordinària que s'ha obert, ja s'han inscrit 1.998 professionals. I la web que es va habilitar ahir per a demanar cita si presentes símptomes, l'han utilitzada 1.968 persones, i l'han visitada més de 144.000.\nCronologia de les dades oficials oferides per Sanitat i referides a la província d'Alacant. Es dóna el nombre de persones que han donat positiu, les que estan ingressades, i quantes d'elles en l'UCI. Per últim les morts i les altes hospitalàries:


Pałac Spichrz Borcz Polònia - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Borcz.\nBorcz 2, Borcz, Borcz, Polònia, 83-312 - Molt bona ubicació - Veure al mapa\nMés informació sobre Pałac Spichrz\nDissenyat tant per oci com per negoci, Pałac Spichrz està situat idealment a Borcz; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Pałac Spichrz, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha recepció 24 hores, instal.lacions per a minusvàl.lids, express check-in/check-out, magatzem d'equipatge, instal·lacions per a reunions i banquets .\nGaudiu de les comoditats d'alta gama com ara calefacció, telèfon, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent parc infantil, jardí. Si buscau un allotjament còmode i adequat a Borcz, faci de Pałac Spichrz la vostra llar.\nAllotjaments a Borcz


Junts per Berga presenta tres propostes per unificar els eixos comercials de la ciutat - Regió7 :: El Diari de la Catalunya Central\nLes actuacions se centrarien en el Passeig de la Pau i el Carrer del Roser, el Carrer Major i el Vall\noriol trasserra berga 13.07.2020 | 17:20\nRecreació de la plaça de la Creu. sidereal.cat\nRecreació de la plaça de la Creu.\nJunts per Berga proposa connectar els tres eixos comercials de la ciutat, el Passeig de la Pau i el Carrer del Roser, el Carrer Major i el Vall amb l'objectiu de fer una ciutat més agradable per als vianants i els comercians.\nAmb aquestes actuacions es pretén un impacte directe en la dinamització comercial de Berga i també contribuir a crear una ciutat amb els carrers més vius. El líder del grup, Jordi Sabata, ha exposat a Regió7 que «l'objectiu que té aquesta proposta és posar-la a disposició de la ciutadania i de l'Ajuntament de Berga, ja que hem de reflexionar en la manera de connectar els eixos comercials de la ciutat per crear noves zones de vianants. En part recollim algun punt del Pla de Mobilitat que ja hi havia però hi posem imatge per generar la il·lusió de cap cap on podem construir la ciutat».\nLes propostes de Junts per Berga ja s'han presentat als diferents portaveus municipals de l'Ajuntament i es basen en tres actuacions. La primera d'elles s'ubica a la Plaça de la Creu, on el grup de l'oposició creu que cal prohibir la circulació de vehicles excepte els que pugin pel Passeig de la Pau i es dirigeixin al Carrer del Roser. Aquesta modificació permetria la creació d'un nou entorn d'activitat a la ciutat i ajudaria, entre altres coses, a la instal·lació de terrasses de bars i restaurants.\nLa següent proposta és convertir la Ronda Moreta en un únic sentit de circulació, com ja preveia el Pla de Mobilitat, aconseguint així una reducció considerable de la densitat del trànsit i facilitant la connexió entre el Carrer Major i la Plaça de la Creu. Amb això, es generaria un anell al voltant del barri vell que podria oferir una circulació amable pels vianants, amb zones de parada al llarg de tot el recorregut, i zones verdes i arbres per tal de donar un caràcter de passeig. Aquest sentit únic a la circulació també contribuiria a connectar el Carrer Major amb el ja existent aparcament a la Rasa dels Molins.\nLa última proposta se centraria a la Plaça Viladomat i es tractaria d'enderrocar l'edifici del sindicat i poder plantejar una gran esplanada, també amb plataforma única, que connecti aquest indret amb el Carrer Major i la Ronda Moreta.\nLa connexió de les vies comercials de Berga i la seva transformació per als vianants ja ve de lluny al consistori Berguedà. Jordi Sabata afirma que «el pla ja parlava de certes modificacions i nosaltres focalitzem els punts concrets on s'ha d'actuar per connectar aquests eixos. És la proposta que creiem que ha d'anar bé i la presentem per començar a treballar per aconseguir-ho».\nEl grup liderat per Jordi Sabata no ha parlat de la inversió necessària per tirar-ho endavant i ha apuntat a poder-ho realitzar per fases. «No ho hem volgut quantificar ja que és a nivell de com creiem que s'ha de fer, a nivell d'inversió es pot fer en fases, ampliant les voreres i ja es pot començarà construir aquest recurs per passejar, per incrementar les places d aparcament al voltant del parc antic, amb poc podem fer molt, podem anar-ho fent en processos i per això ho plantegem amb tres accions», acaba Sabata.\nAquestes propostes de millora en els eixos comercials de la ciutat es presentaran en un butlletí que Junts per Berga repartirà properament per la ciutat. El butlletí també fa un repàs i una valoració d'actuacions que a portat a terme l'Ajuntament de Berga durant el darrer any de mandat. El butlletí també fa un repàs i una valoració d'actuacions que a portat a terme l'Ajuntament de Berga durant el darrer any de mandat.\nFaries realitat les propostes de JxBerga per unificar els eixos comercials de la ciutat?\n700 fidels a Sant Cristòfol.


Primera tirada en format paper de l'agenda cultural 'El Saler' - Ràdio l'Escala\nL'agenda cultural 'El Saler', treu una versió en format paper per tal d'arribar al màxim de gent possible, però amb l'objectiu clar d'instaurar el format digital com a preferent. En paper, s'editarà trimestralment, mentre que en el format digital s'hi podrà trobar totes les actualitzacions sobre les activitats culturals del municipi.\nL'Àrea de Cultura de l'Ajuntament de l'Escala ha publicat la revista 'El Saler' en format paper. La revista inclou totes les activitats culturals programades des d'octubre fins al desembre, ordenades per temàtiques i també, amb un índex cronològic. Un format pràctic on els interessats puguin informar-se fàcilment de totes les activitats programades.\nEl confinament va obligar la digitalització de moltes activitats. Per aquest motiu, l'Ajuntament va idear aquesta agenda virtual que fes arribar tota l'oferta cultural a tots els dispositius i per tant, arribar a més gent. Amb tot, des de cultura, s'ha detectat que no tothom té un fàcil accés als dispositius digitals, i per això s'ha fet una tirada de 1.500 exemplars en format paper. L'objectiu, però, és clar, minimitzar l'impacte ambiental i reduir els exemplars en format paper.\nProgramar les activitats amb tres mesos d'antelació i davant la situació de pandèmia, és un gran esforç, per aquesta raó, es pot donar algun cas, que l'agenda en format paper no estigui actualitzada degudament, i per això es demana que amb la mesura del possible, s'utilitzi la versió digital.\n'El Saler' es pot trobar a l'Ajuntament, als museus de l'Escala i a la Biblioteca i és gratuït. Per subscriure's digitalment, cal registrar-se a través de l’enllaç que trobareu a la pàgina web del museu: www.museudelescala.cat\nParlem de Salut - Concepció de Ventós\nPrevisió Meteorològica 14 d'Octubre de 2021


CRSC :: Club Rugby Sant Cugat : Notícies » Presentació Temporada 2019-2020\nDissabte 19 vam celebrar la presentació oficial del Club de Rugby Sant Cugat, on vam presentar 24 equips.\nActualment tenim 400 fitxes federatives, som el segon equip d’Espanya amb més fitxes, desprès del XV HORTALEZA RC.\nL’esdeveniment va començar a les 11:30 del matí. Maria Bardají, encarregada de comunicació va fer la obertura de l’acte. Va donar torn de paraula a Dani Ripol, nou responsable de l’escola, Xavi Simó, vocal de la junta i responsable de competició i Nico Gomez, vocal de la junta i responsable del sènior. Emilio Gutierrez, president del club va tancar l’acte.\nEs van presentar els diferents equips del CRSC:\nSub 6. Els més petits fins a la primavera (quan fem el S4). Són uns 27 jugadors i jugadores que s’inicien en el nostre esport. Treballen temes vinculats amb la psicomotricitat i la força. L’encarregada és Llúcia Benito. Com a educadors estan al Riky, Cristina, Gerard, Maria i com a delegats en Claudio i en Joan Carlos.\nSub 8. Són 24 jugadores i jugadors de 6 i 7 anys. Comencen a treballar l’evasió i el placatge, també el suport en atac i defensa. La responsable de la secció és la Ailen Oteros i com a educadors tenen al Nil, el Joel i l’Anna. Tenen com a delegats al Marcelo i l’Eugenia.\nSub 10. Liderats per la Irene Aires compten amb 25 jugadors i jugadores i tenen com a educadors a Bruno Abril, en Jofre Pallarés, l’Andrea, l’Oleguer i com a Delegats l’Albert, l’Oscar i l’Anna. Comencen a treballar el joc d’equip tant en atac com en defensa. Sub 11. Com a novetat i donat el gran nombre de jugadors hem decidit desdoblar la categoria en un S11 i un S12. A S11 amb 32 nens liderats pel Trampo, tenen com a educadors a la Beth, el Jan, el Guillem i el Daniele i com a Delegats Thais, Ulises i Elisenda.\nSub 12. Amb 33 nens i amb en Rodri com a cap, tenen com entrenadors al Frank, al Joan, al Joel i al Facu Romano. Els delegats són Lluis Gimenez i Gabi.\nSub 14. Grup de 45 jugadors/es que s’inicien a competició. Lidera la categoria en Joan Marti. Són 45 jugadors/es dividits en 2 equips. Té com assistents al Josep, al Nil, al Miguel, al Froilan i al Xavier i com a delegats al Pau i a la Belén.\nSub 16. Grup de 47 jugdors i jugadores liderats pel Daniel Lopez. Té com a co-entrenadors al Jason, al Jordi, al Geofrie i al Danilo. Els delegats són en Mauri Benito, Miquel Buch, Josep Miquel Vila, Marcel Pont i Xavier Martinez, Defensen el Campionat de Catalunya i el sots campionat d’Espanya.\nSub 18. Amb 49 jugadors competiran a la lliga catalana i per defensar el campionat de Catalunya i Espanya. Els entrenen en Jordi Justicia com a cap i amb el Sergi Derqui, Fede Gomez i Oriol Derqui. Delegats la Judit Escuder, Mario del Val, Ramon Camps i Jordi Prat.\nTots ells sota la supervisió d’en Lewis Williams com a Director Tècnic de Competició, al David Suarez com a Preparador Físic i la Núria Llata com a Nutricionista.\nSènior femení. Amb el gran repte de competir en DHB i havent format un sòlid i competitiu bloc les 29 noies (record històric) sota el lideratge Esportiu del Caso, amb el suport del Trampo, Pewee, Manru en la preparació física i amb els delegats Vicenç, la Gemma i la presencia en Junta de la Carme.\nSènior masculí. Liderats per en Lewis Williams i recolzats per l’Eloi Valentinis, Manu Canteli, David Mallen, Gerry i Jaume Montanera, David Suarez en la preparació física, compten amb 57 jugadors que competiran a DHB i a la Lliga Catalana.\nEquip de Touch, les Pink Panthers. Competeixen a la lliga de Touch Catalana i organitzen un torneig internacional.\nEquip de Pares All Dads.\nI els nostres veterans, el XV Matusalem que amb més de 30 llicències .\nVam comptar amb la presència de Gemma Aristoy, regidora d’Esports de l’Ajuntament de Sant Cugat; Emilio Gutiérrez, president del Club de Rugby Sant Cugat, Carmela Fortuny i Eloi Rovira, regidors de Junts per Sant Cugat. El nostre president va entregar una samarreta a la Gemma Aristoy i també a l’Eloi Rovira.\nPosteriorment els XV Matusalem van fer un partit homenatge, clàssics contra moderns. Abans de començar es va fer un minut de silenci pels jugadors que ja no estaven.\nSUB 14 va jugar contra la Unió Esportiva Santboiana.\nEl nostre sènior femení va jugar un amistós contra el CAU Valencia i posteriorment el sènior masculí, també contra el CAU.\nAgrair a tothom qui va fer de dissabte un dia molt especial.


Barcelona registra un augment del 66% de les infeccions en l'última setmana\nLa regidora de Sanitat explica que els contagis han passat de 90 a 150 en una setmana · El districte de Sants-Montjuïc és on han augmentat més les infeccions\nLa setmana passada es van detectar a Barcelona 150 casos nous de la covid-19 amb prova PCR. Això vol dir 60 casos més que la setmana anterior, quan van se’n van detectar 90. Tot i això, la regidora de Salut de l’Ajuntament de Barcelona, Gemma Tarafa, ha dit que era un ‘petit augment’ i prou. En conferència de premsa, Tarafa ha dit que aquests dies havien circulat xifres que barrejaven els positius de PCR amb les proves serològiques, que no indiquen un positiu actual, i ha demanat de fer cas de les dades de les PCR per saber la situació del virus. A més, ha detallat que els nous contagis estaven ‘dispersos’ per la ciutat i que no hi havia cap gran focus.\n‘Podem dir molt clarament que no té res a veure amb la situació de Lleida’, ha insistit Tarafa. La regidora ha explicat que la incidència es tradueix en uns 20 casos diaris. Ha reconegut l’augment respecte de la setmana anterior, però ha matisat que la primera setmana de juny es van detectar 159 contagis.\nLa regidora també ha explicat que rastrejaven aquests 150 positius amb la traçabilitat dels contactes i que es continuaria treballant en aquesta línia per controlar tots els contagis que puguin sorgir.\nTot i insistir que la situació dista molt de la Lleida, ha fet una crida a la prudència i a mantenir les mesures de prevenció de contagis perquè sigui compatible sortir de casa i mantenir el control del virus. ‘És molt important que entenguem que convivim amb el virus’, ha manifestat.\nSants-Montjuïc, Sarrià-Sant Gervasi i Sant Martí\nPel que fa als districtes, ha negat que hi hagi cap focus localitzat i ha explicat s’havien detectat casos ‘molt domiciliaris’ a tota la ciutat. L’increment més alt es va registrat a Sants-Montjuïc, on els positius han passat de 15 la primera setmana de juny a 10 la segona, 6 la tercera, 7 la quarta i 27 la darrera setmana. A Sant Andreu l’increment ha estat de 13 (ha passat de 4 casos la setmana anterior a 17 la passada) i a Sant Martí d’11 (de 13 a 24). A Sarrià-Sant Gervasi hi ha 6 casos més: ha passat d’un positiu la setmana anterior a set la setmana passada.\nTambé pugen, però menys, a l’Eixample (de 38 a 43), les Corts (d’1 a 4) i Horta Guinardó (de 9 a 13). En canvi es mantenen a Ciutat Vella (5) i Nou Barris (5) i baixen a Gràcia (de 7 a 5), segons dades del consistori que es basen en l’Agència de Salut Pública de Barcelona.


La sèrie «Els Soprano» encapçala la nominació als premis Emmy\nReuters | 23 juliol 1999\nLa sèrie de la cadena de televisió per cable HBO Els Soprano, sobre una família mafiosa de Nova York, encapçala la llista dels nominats pel millor drama dels premis Emmy als millors programes de la televisió, segons es va anunciar ahir. El xou haurà de competir amb el guanyador de l'any passat, El abogado, i els perennes favorits Policías de Nueva York, Ley y orden i Urgencias. Els cinc nominats a la categoria de millor comèdia varen incloure el guanyador del 1998, Frasier, juntament amb Ally McBeal, Everybody loves Raymond (Tots estimen Raymond), Friends i Sex in the city.\nEls Soprano, un nou programa d'aquesta temporada que ha guanyat una àmplia audiència i elogis dels crítics, encapçala la llista dels aspirants als Emmy amb 16 nominacions. El segueixen Ally McBeal, El abogado i la minisèrie Joana d'Arc, amb 13 cadascun. «No em va sorprendre però vaig quedar molt satisfet per Els Soprano» digué David Hyde Pierce, guanyador l'any passat de l'Emmy al millor actor de repartiment per Frasier. Els nominats al guardó al millor actor estan encapçalats per James Gandolfini, d'Els Soprano, i inclouen Dylan McDermott, Dennis Franz i Jimmy Smits i Sam Waterston.


2 min. Barcelona 08/10/2012 11:28\n260x366 'MCBTH' segons Àlex Rigola / DAVID RUANO / DAVID RUANO 'MCBTH' segons Àlex Rigola / DAVID RUANO / DAVID RUANO\nDijous 4 d'octubre es va estrenar el Festival Temporada Alta amb l'espectacle 'MCBTH', d'Àlex Rigola, sobre 'Macbeth', de Shakespeare. L'obra inaugurava el certamen i, alhora, la nova seu d'El Canal, a l'antiga fàbrica Coma Cros. La resposta del públic i de la crítica va ser, com a mínim, molt freda −llegiu-ne la crònica a l' ARA Premium−. El mateix Rigola va quedar descontent del resultat d'aquell primer passi de l'obra.\nPer això, ara que ha d'estrenar l'espectacle al TNC, on farà temporada de l'11 d'octubre al 18 de novembre, ofereix la possibilitat de tornar a veure l'obra gratis als espectadors que van comprar l'entrada per assistir a l'estrena. En un missatge al seu Facebook, explica que "malauradament vam estrenar desastrosament 'MCBTH' a la nova sala d'El Canal. Després de tants anys d'experiència, i degut a les presses i condicions, vaig cometre l'error de precipitar els últims assajos i de saltar-me la normal confrontació prèvia amb el públic", diu.\n"Amb un assaig més ja van quedar solucionats tots els problemes i polits tots els desencaixos de l'espectacle. A la funció del dia 5 ja vam presentar l'espectacle amb la dignitat que es mereixia i amb una durada de 12 minuts menys", resumia. Afegeix que "algunes aportacions desafinades que vam fer evidentment no van funcionar", i que "simplement l'espectacle no estava acabat i és responsabilitat meva no haver anul·lat l'estrena". El director, malgrat això, defensa l'espectacle de creació "amb total satisfacció, ara, que està acabat": "M'agrada profundament".\nPer això vol una segona oportunitat: "Malauradament ja no salvarem les crítiques de l'estrena i ho sento per les persones que van tenir la generositat de desplaçar-se per assistir a l'estrena, i també pels companys d'El Canal [...], però sobretot em sap greu per aquells que vau comprar l'entrada per al dia 4", als quals ofereix l'opció de tornar-la a veure al TNC contactant directament amb ell per mail.


espaifotografic.cat • Tauler de control de l’usuari • Normes de privadesa\nespaifotografic.cat - Normes de privadesa\nAquestes normes expliquen en detall com “espaifotografic.cat” a més de les seves companyies afiliades (a partir d’ara “nosaltres”, “espaifotografic.cat”, “http://www.espaifotografic.cat/phpBB3”) i phpBB (a partir d’ara “ells”, “el phpBB”, “www.phpbb.com”, “phpBB Group”, “phpBB Teams”) utilitzen la informació recollida durant una de les vostres sessions (a partir d’ara “la vostra informació”).\nLa vostra informació es recull de dues maneres diferents. Primerament, navegar per “espaifotografic.cat” farà que el phpBB creï una sèrie de galetes, uns petis fitxers de text que es baixen com a fitxers temporals del navegador al vostre ordinador. Les dues primeres galetes només contenen un identificador d’usuari (a partir d’ara “id d’usuari”) i un identificador de sessió anònim (a partir d’ara “id de sessió”), que se us assigna automàticament pel phpBB. Es crearà una tercera galeta un cop hagueu navegat pels temes de “espaifotografic.cat” que s’utilitza per emmagatzemar quins temes ja heu llegit, amb la qual cosa es millora la usabilitat dels fòrums.\nÉs possible que també es creïn galetes externes al phpBB mentre navegueu per “espaifotografic.cat”, això no obstant, queden fora de l’abast d’aquest document que només pretén cobrir les pàgines creades pel phpBB. La segona manera en què recollim la vostra informació és a través dels continguts que publiqueu. Això inclou però no es limita a: publicar entrades com a usuari anònim (a partir d’ara “entrades anònimes”), registrar-vos a “espaifotografic.cat” (a partir d’ara “el vostre compte”) i les entrades que publiqueu després de registrar-vos havent iniciat la sessió (a partir d’ara “les vostres entrades”).\nEl vostre compte contindrà com a mínim un nom identificador únic (a partir d’ara “nom d’usuari”), una contrasenya personal per iniciar la sessió amb el vostre compte (a partir d’ara “contrasenya”) i una adreça electrònica vàlida i personal (a partir d’ara “adreça electrònica”). La informació del vostre compte a “espaifotografic.cat” està protegida per les lleis de protecció de dades aplicables al país on es troba allotjat el nostre lloc web. Tota informació més enllà del nom d’usuari, contrasenya i adreça electrònica requerits per “espaifotografic.cat” durant el procés de registrar-vos, és obligatòria o opcional a la discreció de “espaifotografic.cat”. En qualsevol cas, podeu decidir quina informació del vostre compte es mostra públicament. Addicionalment, des del vostre compte, teniu l’opció d’acceptar o rebutjar que se us enviïn els correus electrònics generats automàticament pel phpBB.\nLa vostra contrasenya està encriptada amb una funció de resum unidireccional per tal de que sigui segura. Això no obstant, és recomanable que no reutilitzeu la mateixa contrasenya en múltiples llocs web diferents. La vostra contrasenya és el mitjà per accedir al vostre compte a “espaifotografic.cat”, per tant, teniu-ne cura i sota cap circumstància ningú afiliat amb “espaifotografic.cat”, phpBB o tercers, us demanarà la vostra contrasenya de manera legítima. Si us oblideu de la vostra contrasenya, podeu utilitzar la funció “He oblidat la meva contrasenya” proporcionada pel phpBB. Aquest procés us demanarà que proporcioneu el vostre nom d’usuari i adreça electrònica, llavors el phpBB generarà una contrasenya nova per que pugueu recuperar el vostre compte.


L'Insalud espera vacunar més de 91.000 persones contra la grip\n06 març 2021 12:42\nSon Llàtzer obrirà amb tots els serveis d'urgència, anuncia l'Insalud\nCarles Canals | 09 octubre 2001\nA partir de demà sou convidats a qualsevol centre sanitari públic per rebre la vacuna gratuïta contra la grip si teniu més de 64 anys o patiu qualsevol casta de patologia crònica, especialment respiratòria, però també renal, hepàtica o de la sang. La vacunació contra aquesta malaltia és considerada per l'OMS com la millor manera de preveure la infecció vírica que, per les complicacions que presenta com a malaltia associada, massa sovint esdevé mortal. La vacuna també podrà ser rebuda a casa vostra, si patiu manca de mobilitat.\nEnguany, la soca de grip, del tipus B, torna a mutar, bé que no s'espera una epidèmia especialment virulenta. Pel responsable de l'observatori, Joan Llobera, «no s'ha d'esperar una gran afluència als serveis d'urgències», continuant la tendència sortosa de l'hivern passat, en què la incidència de malalts fou molt lleugera respecte d'anys anteriors.\nNo s'ha demostrat una relació proporcional directa entre vacunació i incidència de la grip, però sí una clara tendència a la baixa en els casos declarats, com es pot apreciar parcialment al gràfic adjunt. Pel gerent d'Atencó Primària de l'Insalud a Mallorca, Josep Corcoll, l'objectiu torna a ser l'increment en el 14 per cent ja assolit sobre la població de risc la temporada passada, contemplant unes 69 mil persones grans i unes 22 mil d'altres grups. De fet, la campanya supera cada any les seves previsions i, llevat de temporades concretes, s'ha pogut estimar que una vacunació anual incrementa les defenses del cos respecte als canvis en el virus.\nA Mallorca, l'obertura de l'hospital de Son Llàtzer fa preveure que en cap cas no es tornaran a produir les temudes saturacions als boxes de Son Dureta per malalties agreujades de sobte per la grip; la bondat de la soca contribueix enguany a afavorir aquesta situació. El director territorial de l'Insalud, Rodrigo de Santos, afirmà ahir que Son Llàtzer obrirà portes el 15 de desembre «amb cinquanta llocs d'observació a urgències», fet que implica l'obertura real de tots els serveis hospitalaris prevists, contràriament a les primeres previsions.


Puig-reig vol deixar de cobrar les taxes de l'abocador a Casserres, Gironella i Olvan - Aquí Berguedà\nL’Ajuntament de Puig-reig es vol desentendre de la gestió de cobrar les taxes que li paguen els ajuntaments de Gironella, Olvan i Casserres per dipositar els residus a l’abocador comarcal de Font Ollera. El consistori puig-reigenc és qui s’encarrega dels cobraments i després ho paga al Consell Comarcal però ara l’alcalde, Antoni Clement (CiU), ha demanat a l’ens comarcal, que s’ocupi d’aquesta gestió perquè l’Ajuntament de Casserres té pagaments endarrerits que ha hagut d’avançar el de Puig-reig. L’Ajuntament de Casserres els deu prop de 60.000 euros per aquest concepte, així com també uns 30.000 més dels serveis socials que comparteixen.\nL’alcalde de Casserres, Josep Colillas (d’ERC), ha admès que deuen uns 90.000 euros a l’Ajuntament de Puig-reig i que volen liquidar-los. També ha ressaltat que l’impagament el van heretar de l’anterior equip de govern. Segons Colillas, l’Ajuntament de Casserres vol posar-se al dia de pagaments i també saldar el deute amb l’Ajuntament de Puig-reig. En aquest sentit ha dit que fan el què poden i que de moment només han pogut pagar uns 18.000 euros.\nL’alcalde de Casserres confia que de cara al mes que ve puguin disposar de subvencions que tenen pendents de rebre de la Generalitat, tenint en compte, ha dit, que quan tenien uns diners que haguessin destinat a Puig-reig els van haver de pagar a l’ACA en concepte d’una reclamació de 80.000 euros. A més, també ha explicat que al ser un deute amb un Ajuntament no ho han pogut incloure a la relació de factures pendents del pla de xoc del govern central per fet net del deute a proveïdors. L’Ajuntament de Casserres ha aprovat un préstec d’uns 240.000 euros.\nLa manca de liquiditat impedeix que l’Ajuntament de Casserres, segons l’alcalde, pugui eixugar de cop tot el deute amb l’Ajuntament de Puig-reig, que s’arrossega des del 2010. La voluntat és fer-hi front i anar-ho pagant fraccionadament.\nLa Diputació finalitza les obres de consolidació del campanar de l’església de Santa Maria de Salselles


ESCRIT PREGONER 01-JUNY-2013 | Web oficial del Club Bàsquet Bellpuig\nESCRIT PREGONER 01-JUNY-2013\nEl passat dissabte dia 25 de maig vam celebrar la cloenda de la temporada. Tot i que els nostres equips encara aniran entrenant fins el dia 13 de juny i que ens queda pendent de jugar la Final a 4 del Campionat de Catalunya del nivell A-2 en la categoria infantil masculí, el club ha tancat aquesta temporada amb la celebració del XXVIII Memorial Sigfrid Nomen i el tradicional sopar de final de temporada. Així, durant tota la tarda hi van haver partits commemorant aquest Memorial i per la nit es va fer la cloenda, amb més de 250 comensals, i en la qual el sorteig de diferents regals va posar punt i final a aquesta vetllada. Volem agrair al comerç Marsal i a la Llibreria Saladrigues els lots que van oferir per aquest sorteig.\nA partir d’ara el club ja es posa a treballar per planificar la propera temporada, feina gens fàcil i que porta moltes hores de dedicació.\nPer aquest estiu el Club organitza, com ja us vam informar, el 2on Campus de Bàsquet, que amb la col•laboració de l’ajuntament, se celebrarà del 5 al 10 d’agost amb l’horari de 9 del matí a les 7 de la tarda i està destinat a nens i nenes nascuts entre el 1999 i 2005. Per més informació, podeu adreçar-vos a la web del club: www.clubbasquetbellpuig.cat .\nTambé us volem fer saber que, el divendres dia 14 de juny a 2/4 de deu de la nit dins el pavelló municipal, se celebrarà la FESTA DEL BÀSQUET LLEIDATÀ 2013. Com sabeu aquest és el 70 aniversari del nostre club i la federació ens ha concedit aquest esdeveniment. En aquest es lliuraran els trofeus als millors jugadors/es de cada categoria, als tècnics, arbitres i directius, així com, als equips campions territorials i clubs que han assolit l’ascens de categoria. Esperem que algun d’aquests trofeus es quedi a Bellpuig.


Drets Animals a Biocultura | TVAnimalista.com\nInici Notícies Drets Animals a Biocultura\nBiocultura, la fira de productes ecològics i consum responsable, ha contat en la seva edició madrilenya amb la presència d’entitats animalistas com AnimaNaturalis, Igualdat Animal i Equanimal, El Hogar de Luci i també amb el Partit Animalista, PACMA.\nDurant 4 dies, la fira ha presentat productes d’alimentació ecològica, cosmètics, roba i calçat, bioconstrucció, energies renovables i altres temàtiques relacionades amb el consum responsable. Entre els productes de consum èticament responsable es van poder veure i tastar els nous embotits vegans en show cookings i degustacions.\nAnimaNaturalis es va posar com missió informar als 80.000 visitants sobre com dur una vida respectuosa amb tots els animals des del seu stand informatiu. Mireia Gimeno, assessora nutricional, va donar la conferència: Viu sense menjar carn! i Francisco Vásquez, director i cofundador de AnimaNaturalis, va parlar de “10 maneres d’ajudar als animals”.\nEl Partit Animalista va donar a conèixer la seva proposta política en defensa dels animals considerant que Biocultura és un marc idoni per a promoure una alternativa de consum ètic cap als interessos de tots els éssers sintents.\nEl Hogar de Luci, a més d’informar sobre el funcionament i missió del seu santuari per a animals sense importar el seu origen o espècie, va organitzar una xerrada sobre els beneficis d’una dieta vegana, una altra sobre teràpies naturals per a animals malalts i una sobre educació canina en positiu.\nEquanimal l’Igualdat Animal van compartir stand per a difondre el seu treball en defensa dels drets animals, a més d’impartir una xerrada sobre la repressió al moviment animalista titulada: “Unidos contra la repressión del movimento de derechos animales”, impartida per Sharon Núñez i Óscar Horta, on van poder informar sobre les detencions d’activistes el passat mes de juny i la repressió a la investigació i difusió de la realitat de la indústria de l’explotació animal.\nGuía vegetariana de BarcelonaGuia vegetariana de Barcelona\nCultura brinda un Premio Nacional a la tauromaquiaCultura brinda un Premi Nacional a la tauromàquia\nPerformance pel Dia Sense Carn 2015\nViolència als dofins a Marineland\nÁngeles Pérez: “Si tan sols una persona deixa d’usar pells, em dono per satisfeta”\nNu massiu contra la indústria pelletera


Gestió de la informació: transparència i protecció de dades - Dades obertes per combatre la corrupció\nEn l’apunt anterior exposava la importància que tenen les dades obertes en els processos de transparència de les administracions públiques i com els darrers anys han aparegut iniciatives de transparència i retiment de comptes com a forma d’abordar els fracassos del desenvolupament i els dèficits democràtics, i com a forma de controlar les relacions entre els responsables polítics, els proveïdors de serveis i els serveis prestats.\nM’agradaria parlar ara de com les dades obertes poden ajudar a prevenir i combatre la corrupció, aportar llum sobre les activitats, les decisions i les despeses del govern i augmentar la facilitat de control per part de la ciutadania.\nLa transparència i el retiment de comptes del sector públic han estat al centre del discurs polític des de fa molts anys. Per això els països més avançats han treballat a fons en la definició i l'aplicació de polítiques de transparència i de govern obert, amb l’objectiu de ser més transparents sobre com es prenen les decisions a les institucions del sector públic i menys opacs sobre les relacions amb el sector privat.\nAl mateix temps, els desenvolupaments tecnològics i l'era digital proporcionen a la ciutadania noves maneres de saber, d’estar informada i de controlar l’acció de govern i denunciar casos que puguin semblar poc ètics.\nEn aquest sentit, l’ús de les dades obertes per lluitar contra la corrupció és un concepte ampli que va més enllà de la publicació de dades de manera proactiva. D’una banda, vol dir publicar en format obert dades d’alt valor, d’alta qualitat i interoperables, perquè puguin ser reutilitzades per persones qualificades (investigadors, periodistes de dades, etc.) i persones no expertes (ciutadania en general, organitzacions de la societat civil, etc.).\nD’altra banda, les dades obertes poden ajudar a augmentar l’eficiència del govern, ja que permeten prendre decisions informades per dissenyar millors polítiques contra la corrupció i fer un seguiment efectiu de la seva aplicació.\nLes dades sobre pressupostos, finançament i contractació pública tenen un alt valor i permeten fer un seguiment acurat quan es tracta de determinar casos de corrupció o, si més no, comportaments que poden resultar sospitosos. Per això les administracions públiques han fet un esforç considerable per oferir aquestes dades en format obert. De fet, les dades obertes poden proporcionar una plataforma per augmentar la participació social i millorar la corresponsabilitat de la ciutadania en la presa de decisions polítiques:\nEls conjunts de dades publicats en relació amb pressupostos i contractació pública evidencien com i on es gasten els diners públics i, per tant, els governs han de demostrar que utilitzen els diners públics de manera efectiva.\nEl control sobre la despesa pública augmenta, perquè les dades en format obert permeten que se’n faci una anàlisi i un seguiment extern amb el processament i la combinació dels diferents conjunts de dades, o amb la creació de visualitzacions o aplicacions que facin comprensibles les dades.\nLa col·laboració entre els governs, la ciutadania i la societat civil i les organitzacions del sector privat en el disseny de polítiques, permet prevenir la corrupció i augmentar la integritat del govern.\nÉs un projecte de recerca finançat per Horizon2020 i liderat per la Universitat de Cambridge, que marca els criteris de referència, estandarditza i publica les dades de contractació pública de tot Europa, i també proporciona directament indicadors clau per prendre decisions polítiques. L’objectiu de Digiwhist és mesurar el risc de corrupció institucionalitzada en la contractació pública, augmentar la confiança en els governs i millorar l’eficiència de la despesa pública a tot Europa, mitjançant la recollida sistemàtica, l’estructuració, l’anàlisi i la difusió àmplia d’informació sobre contractació pública i sobre mecanismes que augmentin el retiment de comptes.\nEl projecte recopila i avalua dades mitjançant informació de transaccions de contractació pública i estructures de propietat de les empreses guanyadores. Aquestes dades estan vinculades amb informació sobre declaracions d’actius i declaracions d’ingressos per detectar possibles conflictes d’interessos en el sistema de contractació pública i, més concretament, per identificar vulnerabilitats sistèmiques en les legislacions respectives i la seva aplicació.\nÉs un espai de visualització de dades que posa a l’abast de la ciutadania tota la informació disponible sobre els pressupostos de la Generalitat en els darrers set exercicis tancats, és a dir, del 2012 al 2018.\nL’eina Pressupostos oberts mostra el nivell més concret de despesa que es pot trobar als comptes públics i no només inclou les dades pressupostades exercici a exercici, sinó que presenta també les dades liquidades, és a dir, els ingressos i les despeses reals efectuats a 31 de desembre de l’any visualitzat.\nLa Direcció General de Contractació Pública impulsa la contractació pública estratègica com a instrument per implementar les polítiques públiques, i posa a l’abast de la ciutadania una eina amb què s'avaluen i supervisen els resultats. En concret hi trobem dades sobre la contractació amb finalitats d’integració i reinserció social, d’una banda, i la contractació com a eina de foment de la petita i mitjana empresa, de l’altra.\nEs tracta d’un visor interactiu de l'evolució, des de l'any 2015, de la quantia anual reservada a contractació amb finalitats d'integració i reinserció social per part del Govern de la Generalitat de Catalunya. Aquesta reserva es valora a partir de dos punts principals: la reserva social prevista pel Govern de la Generalitat a l'inici d'un any i la reserva social finalment assolida al tancament d'aquell mateix any.\nAdjudicacions a les pimes\nEs tracta d’un visor interactiu en què es pot trobar una descripció detallada de les mesures dutes a terme per fomentar el paper de les pimes com a adjudicatàries de la contractació pública de la Generalitat de Catalunya i del seu sector públic.\nDades de contractació de la Generalitat de Catalunya\nTambé es disposa d’una visualització interactiva que permet fer consultes sobre l’evolució per trimestres de la contractació de la Generalitat de Catalunya i del seu sector públic. S’utilitza la informació incorporada al Registre públic de contractes de la Generalitat de Catalunya pels òrgans de contractació.\nEn definitiva, l’anàlisi d’aquestes dades s’inclou com a instrument de govern per augmentar la integritat dintre de la mateixa Administració pública, tenint en compte que se’n pot extreure coneixement i valor per fer el seguiment tant de l’acció dels membres del govern com del treballadors públics. Sense anar més lluny, la Direcció General de Contractació Pública analitza i publica informes de seguiment i fa recomanacions basades en aquestes anàlisis. Podeu consultar aquesta informació a Què, com i a qui es contracta?.\nVol dir això que tan sols pel fet de publicar dades es combat la corrupció? Això seria una afirmació massa agosarada, per no dir inconscient. Les dades obertes són una eina crucial per desemmascarar les xarxes de corrupció, i hi ha exemples de pràctiques emergents que avalen aquesta afirmació. Però tot just acabem de començar, i ens queda un llarg camí per recórrer per arribar a garantir que les polítiques anticorrupció són efectives. La bona notícia és que les administracions públiques n’han pres consciència i no hi ha marxa enrere.\nÀngels Vidal Juanola\nCap de l’Àrea per al Govern de les Dades. Direcció General d’Administració Digital. Dept. de la Presidència


La vida en minúscula - Quaderns Crema\nVisualitza la cistella “La vida en minúscula” s'ha afegit a la vostra cistella.\nCol·lecció: Narrativa > Biblioteca Mínima (58)\n«La vida és massa breu per a la forma literària llarga; massa fugissera perquè l’escriptor pugui entretenir-se en descripcions i comentaris; massa psicòtica per a la psicologia; massa novel·lesca per a una novel·la… La vida fermenta i es descompon massa ràpidament per poder-la conservar gaire temps en llibres vastos i llargs».\n«Les frases d’Alfred Polgar són tan fluïdes i agradables que acollim els seus textos com una mena d’entreteniment social del tot inofensiu, i no ens adonem de com ens influencien i ens eduquen. Sota el guant gèlid de la forma s’hi amaga una voluntat essencial forta i intrèpida».\n«Com una aparició, va emergir a la Viena en decadència tot un món d’imatges amagat, i als murs de les cases, amb l’estuc escrostonat, s’hi va fer visible, com si fos una taca blanca, el segell amb el signe premonitori que Polgar havia sabut llegir-hi feia temps».\n«Polgar ens ha fet el servei inestimable d’ensumar les mistificacions més ben disfressades amb una sensibilitat per a les falsificacions que voreja el geni».\n«Un clàssic de la vida en minúscula».\n«Els contes de La vida en minúscula són fogonades de lucidesa que il·luminen la decadència de l’imperi i la meravellosa ineptitud humana».\nEsteu veient: La vida en minúscula 11,00 €


Open Studio: Tom Holmes - GRAF\nTom Holmes, en les últimes residències que ha realitzat, ha creat entorns microcósmicos que ho transporten a través de la memòria de les innombrables imatges que componen el seu arxiu visual.\nIconografia, rituals i el moviment háptico* a través del pictòric, uneixen ampliació als gestos del cos, dibuixats en un conjunt d’abstraccions. Els objectes oposats tipus ready-made, els residus es reutilitzen, escanegen i intervenen com a cartells publicitaris.\nLa hipnosis permet a l’artista arribar a un estat de inconsciencia consciencia que el dibuix es caracteritza per una presentació de la voluntat, que és l’acte de pintar, una transferència de coneixement, records, i la intuïció a l’espai consumit per la trama, que apareix en la tela com a nous significats.\n*relacionat amb el tacte\nTom Holmes va néixer en Ozona, Texas, viu i treballa al comtat de Cannon Tennessee. Selecció d’exposicions individuals que inclouen ‘Monument Temporal’, Kunsthalle de Berna; “Part d’aquest complet desdejuni: objectes per un velorio”, Galeria Catherine Bastide, Brussel·les; ‘Painted bones – alguns relicarios’, Bureau Nova York; “El Camí ral”, Au 8 Rue St Bon, París; ‘Conill ximple: una làpida i una urna “, Dispatch, Nova York; ‘Fons sorollós’, Exile, Berlín. La seva obra ha estat inclosa en una exposició col·lectiva en el Palais de Tòquio, París; Biennal d’Art Contemporani, Sélestat, França; ‘Habiti Young Americans’, París; Malmö Konstmuseum, Suècia i el Museu Whitney en Altria, Nova York.


Novetats respecte a la vacunació de les treballadores i treballadors socials | TSCAT\nNovetats respecte a la vacunació de les treballadores i treballadors socials\nL'11 de març, la degana del Col·legi, Conchita Peña, acompanyada per diferents membre de la Junta, es van reunir amb el secretari general de Treball, Afers Socials i Família, Oriol Amorós, per parlar de temes que preocupen a la professió, així com de la vacunació del col·lectiu.\nEn aquest sentit, es va informar que s’estant traslladant els censos a Salut Pública i que a partir d'aquí s'iniciarà la vacunació de les treballadores i treballadors socials que fan intervenció directa.\nAquesta gestió se suma a les que ja ha anat fent la Junta del Col·legi per tal de concretar els detalls de la vacunació del col·lectiu contra la covid-19. Així, a principis de febrer, es va fer una reunió amb la directora general d’Ordenació de Professions Sanitàries, Montserrat Gea; i es van mantenir contactes amb la directora general de Serveis Socials, Meritxell Benedí.\nDes del Col·legi seguim incidint en què formem part d’aquest grup de professionals prioritzables, ja que tal i com s’està demostrant des de l’inici de la pandèmia, som una professió essencial i estem en primera línia de l’atenció a la ciutadania.\nConsulta el comunicat que vam publicar el 10 de febrer.


Un dia per celebrar la bellesa dels ocells | Sostenible\nL'Espai Natural Remolar-Filipines, de Viladecans s’ha omplert d'activitats per celebrar el Dia Mundial dels Ocells, entre elles, un itinerari guiat per la pineda, un recorregut cultural per l'entorn modernista de Ca la Pilar i una exposició d'orquidies. A més, els més petits han pogut observar l'anellament científic i dibuixar els ocells que anaven observant.\nA Gavà, els participants han pogut gaudir d’una visita guiada per l’Estany de la Murtra - un espai natural part dels Espais Naturals del Delta del Llobregat- l’observació de l’anellament científic d’ocells i l’alliberament de fauna autòctona.\nTaller de caixes niu a Santa Eulàlia de Ronçana\nMés d’un centenar de persones han gaudit d’aquest dia pel parc de Can Font, a Santa Eulàlia de Ronçana. Les activitats es van iniciar amb la sortida guiada per a l’observació d’ocells, que va aplegar una trentena de persones. A les 11, es van posar en marxa els diferents tallers de menjadores, caixes-niu i pintura, tots ells amb un nombrós públic familiar. Els participants van construir 20 caixes-niu per a ratpenats i 45 per a mallerengues. Durant la sessió d’anellament científic, a càrrec del Grup PARUS, es van anellar una quarantena d’aus. Entre elles destaca un exemplar de blauet -ocell d’hàbitat aquàtic indicador de la bona qualitat de l’aigua- i un altre de becadell, a més de nombrosos exemplars de pit-roig, merla i tallarols de casquet. Un dels moments que va generar més expectació entre els assistents va ser quan es va dur a terme l’alliberament d’un aligot procedent del Centre de Fauna de Torreferrussa.\nLa matinal, gratuïta ha estat organitzada pel Consorci Besòs Tordera i l’Ajuntament de Santa Eulàlia, amb la col·laboració del Grup Ornitològic del Tenes.\nPunt Mòbil d’Observació d’Ocells a Lleida\nA Lleida uns 150 lleidatans i lleidatanes han pogut descobrir la diversitat ornitològica de la ciutat a entorn del riu Segre, gràcies a les activitats programades des de la Regidoria de Transició Ecològica de l’Ajuntament. El protagonisme se’l va endur el Punt Mòbil d’Observació d’Ocells a les passarel·les i ponts de la ciutat. Aquesta ha estat d’una proposta innovadora, en què un ornitòleg expert, equipat amb diferents aparells d’ampliació de la visió, ha donat a conèixer als ciutadans algunes de les espècies d’ocells fàcilment visibles a entorn del riu.\nEn finalitzar la jornada, s’ha fet un recompte de les més de 24 espècies d’ocells diferents que s’han vist i sentit, tant ocells aquàtics, com el bernat pescaire, ànec coll-verd, gavina o blauet, i altres com cigonya, mallerenga carbonera i pardals.\nTaller d'anellament d'ocells amb la col.laboració de l'ICO\nLa celebració del Dia dels Ocells s’ha completat als Aiguamolls de Rufea, un espai d’alt interès ornitològic, situat a tocar del riu Segre, aigües avall de la ciutat, on s’ha instal·lat una estació d’anellament d’ocells, en col·laboració amb l’Institut Català d’Ornitologia.


Carta al MH President de la Generalitat | 2012 Diem Prou\n← Som país de castellers.\nInformem a Europa i els demanem suport →\nCarta al MH President de la Generalitat\nPublicat el 2 gener 2012 per Andreu\nAmb còpia al Defensor del Poble d’Europa, al Conseller d’Economia i a la Consellera de Justícia, i a la ONU.\nEl passat dia 11 de Novembre del 2011 li vàrem comunicar (via correu administratiu) que a partir de Gener del 2012 nosaltres actuarem com ciutadans catalans i que deixarem de tributar a institucions espanyoles per fer-ho directament a Catalunya, trencant així, el sotmetiment al que els ciutadans catalans ens veiem subordinats i que ens porta a una dependència a l’Estat espanyol del tot innecessària.\nEns ha sorprès no haver rebut per part vostra, el nostre MH President, cap contesta al respecte, quan si que l’hem rebuda d’una institució com la Comunitat Europea a través del seu Defensor del Poble.\n7 comentaris a l'entrada: Carta al MH President de la Generalitat\nSou el camí a seguir. Molt ta força per que aquest pais necesita de més gent com vosaltres. Tota la meva admiració de tot cor.\nprimer de tot felicitar-vos per la iniciativa que estic segur s’extendrà per tota la nació.\nD’altra banda, us volia demanar si publicareu la carta de resposta del Defensor del Poble Europeu, o almenys en comentareu el contingut.\nEn el seu moment, fa prop de dos mesos vam comentar la resposta del Defensor del Poble Europeu, en què ens deia de forma clara que la figura del Defensor no li pertoca solucionar els temes d’independència de països (el Defensor pot ajudar en temes referits a problemes administratius). No publiquem la carta íntegra per una qüestió d’estratègia i també de confidencialitat amb la mateixa persona que ens va respondre tot i que donada la oficialitat del tema en tindríem perfectament el dret. Durant aquests dos mesos de converses amb uns i altres, en què la nostra decisió ha deixat fòra de joc a molts, hem intentat ser molt curosos amb què publicàvem i què no, amb l’objectiu de guanyar complicitats, de no tancar ponts de diàleg i per ser el màxim constructius possibles.\ncarlos lópez serres diu:\nEstic totalment d´acord amb tots vosaltres,força.\nRetroenllaç: Crida a la insubmissió fiscal contra Espanya « La Garnatxa\nRetroenllaç: La Garnatxa\nimelda letschert bakker diu:\nMolt be, haurieu de fer ressò a la premsa extranjera, que s’adonin tambè de la injusticia que estan fent al poble català!\nÀnims i endevant, salutacions


Compromís convida a denunciar als 15.000 'endollats' de l'administració valenciana\nEl grup parlamentari ha obert una web per recollir les denúncies, que després contrastarà. Si es troben proves, es publicaran les dades\nSALVA ALMENAR València 28/10/2011 20:22\nEl grup parlamentari Compromís pel País Valencià ha presentat avui una pàgina web que permet als ciutadans denunciar els 'endollats' de l'Administració valenciana. A través d'aquest portal, 'Desenxufa'ls', es podrà donar a conèixer de manera anònima aquells casos en els quals es crega que la contractació ha estat fraudulenta. Després Compromís contrastarà la informació que li arribi a través dels ciutadans i, si consideren que existeixen indicis de ser un 'endoll', es publicarà en un llistat en la web.\nEl portaveu del grup parlamentari, Enric Morera, ha explicat que aquesta iniciativa pretén "treure a la llum" els noms de les prop de 15.000 persones que han accedit a un lloc de treball públic no per mèrits o capacitats "sinó per ser amiguito del alma [frase cèlebre de l'expresident Camps] o familiar d'algú". Es tracta, segons ha assenyalat Morera, de "denunciar el que durant molts anys ha estat un forat" per a que gent propera a alts càrrecs de les Administracions valencianes es trobaren amb una nòmina, "de vegades milionària", després de passar una simple entrevista. "Volem que la gent conegui un fenomen que succeeix amb massa freqüència al País Valencià i que significa una pèrdua dels valors democràtics, a més d'un saqueig de les arques públiques", ha afegit. Per al propi Morera, un cas paradigmàtic d'aquesta pràctica és el de Maruja Torres, la regidora socialista que va permetre a Eduardo Zaplana accedir a l'alcaldia de Benidorm mitjançant una moció de censura i que poc temps després "va ser premiada amb un lloc de treball" al Consorci Provincial de Bombers.\nPoques hores després que s'engegués la web, Morera ha confirmat a aquest periòdic el bon acolliment que ha tingut i que s'ha traduït en més de 18.000 visites al portal passades les 7 de la tarda i unes 25 denúncies que ja han arribat per diverses vies (la pròpia web, Twitter o correu electrònic) a les mans de Compromís.